b'\n_START_ARTICLE_\nIrena \xc5\xa0pendl\n_START_SECTION_\n\xc5\xbdivljenjepis\n_START_PARAGRAPH_\nGimnazijo je obiskovala v Celju, nato pa se je vpisala na Akademijo za likovno umetnost v Ljubljani, ki jo je zaklju\xc4\x8dila z diplomo leta 1973. Slikarsko specialko je kon\xc4\x8dala leta 1975._NEWLINE_Kasneje je bila zaposlena kot u\xc4\x8diteljica likovne vzgoje na osnovni in nato na srednji \xc5\xa1oli, opravljala pa je tudi andrago\xc5\xa1ko delo. Od leta 1986 dela kot svobodna likovna ustvarjalka. Od leta 1975 je \xc4\x8dlanica Zdru\xc5\xbeenja slovenskih likovnih umetnikov. \xc5\xbdivi z akademskim slikarjem in grafikom Ignacem Kofolom v Ljubljani.\n_START_SECTION_\nLikovno ustvarjanje\n_START_PARAGRAPH_\nDo leta 2013 je imela 22 samostojnih razstav ter 62 skupinskih razstav po Sloveniji in v tujini. Udele\xc5\xbeila se je tudi \xc5\xa1estih likovnih kolonij._NEWLINE_Poleg slikarstva se ukvarja tudi z ilustracijo in grafiko, pa tudi z drugimi oblikovalskimi projekti, kot so oblikovanje nakita in oprema knjig.'